Γυμναστική στους Θερινούς Ολυμπιακούς Αγώνες 1904 – Αναρρίχηση επί κάλω ανδρών

Η αναρρίχηση επί κάλω ανδρών ήταν ένα από τα έντεκα αγωνίσματα γυμναστικής στο πρόγραμμα των Θερινών Ολυμπιακών Αγώνων του 1904 στο Σαιντ Λούις.

 Σύνοψη αγωνίσματος 
Το αγώνισμα διεξήχθη στις 28 Οκτωβρίου στο Φράνσις Φιλντ. Το σχοινί είχε ύψος 25 πόδια (περίπου 7,62 μέτρα) και ήταν στηριγμένο σε ιστό. Κάθε αθλητής είχε τρεις προσπάθειες στη διάθεσή του και η καλύτερη από αυτές μετρούσε στην τελική του κατάταξη.

Ο συνολικός αριθμός των αθλητών που έλαβαν μέρος στον αγώνα δεν έχει διασωθεί. Γνωρίζουμε μόνο τα ονόματα των τριών πρώτων, οι οποίοι ήταν όλοι Αμερικανοί. Το χρυσό μετάλλιο κατέκτησε ο Τζορτζ Άιζερ (ο οποίος αν και αγωνιζόταν με ξύλινο προσθετικό πόδι, κατάφερε εκείνη την ημέρα να κερδίσει συνολικά 6 μετάλλια), το ασημένιο ο Τσαρλς Κράουζε και το χάλκινο ο Έμιλ Βόιγκτ.

 Τελική κατάταξη 
 Κατάταξη  Αθλητής  Χώρα  Χρόνος 1 Τζορτζ Άιζερ  Ηνωμένες Πολιτείες 7.0 2 Τσαρλς Κράουζε  Ηνωμένες Πολιτείες 7.2 3 Έμιλ Βόιγκτ  Ηνωμένες Πολιτείες 9.8

 Παραπομπές 

 Πηγές 


Αναρρίχηση επί κάλω